ખેરાલુ સિવિલ કોર્ટનું મકાન ખેરાલુથી એક કિલોમીટર દૂર આવેલ છે જે મકાન જીર્ણ થતા હાલ સિવિલ કોર્ટ ખેરાલુ જુની મામલતદાર કાર્યરત છે. જયારે જુની જગ્યા વકીલો અને પક્ષકારોને અનુકુળ ન હોય આ જગ્યાને બદલે જુની મામલતદાર કચેરીની જગ્યાએ નવિન સિવિલ કોર્ટના મકાન બનવવા મૌખિક તેમજ લેખીત રજુઆતો કરવામાં આવી હતી. તેમ છતાં સરકાર દ્વાર તેને ધ્યાનમાં લેવામાં આવી નથી. આથી જુની જગ્યાએ નવિન મકાન બનાવવાની તજવીજ હાથ ધરાતાં ખેરાલુ બાર એસોશિએશને તેનો વિરોધ કરી ખેરાલુ પ્રાંત અધિકારીને લેખિતમાં આવેદનપત્ર આપી જણાવ્યું હતું કે જે જુની જગ્યાએ એજ મકાન બનાવવાનું નક્કી કરેલ હોય જેના વિરોધ કરી ખેરાલુ બાર એસોશિએશન દ્વારા કોર્ટને તાળાબંધી કરી પ્રતિક ઉપવાસ તેમજ ગાંધી ચીંધ્યા માર્ગે આંદોલન કરવાની ચીમકી આપવામાં આવી છે.